Odense Adresse-Contoirs Efterretninger, 1844-10-11
Ved den ifølge Pl. af 31 August 1813 nedsatte Rets Dom af 2 Juli 1844 er Ole Johansen Skandsgaard for de af ham i Straffeanstalten begaaede Forbrydelser, dømt til eensomt Fængsel med stærpet Straffearbeide i 8 Maaneder, men forøvrigt er Sagen for denne Fanges Vedkommende afviist. Rasmus Simonsen er anseet med eensomt Fængsel og skærpet Straffearbeide i 3 Maaneder. Dom. Den indankede Dom bør ved Magt at stande, dog saaledes at Skærpelse i Straffearbeide for Rasmus Simonsens Vedkommende bortfalder. Hof= og Statsretten har paakjendt en fra Antvorskov Birketing indanket Justitssag mod Arrestanten Chr. Madsen der sigtedes for crimen bestialitatis samt for attenteret Voldtægt, hvorfor han i første Jn stands var dømt til Baal og Brand. Denne Dom blev af Overretten stadfæstet. - Justitssagen imod den saakaldte "Torsdagsdocter", Lars Larsen af Blangstrup, der actioneredes for Qvaksalveri og Udbredelse af Overtro, er ligeledes paakiendt af samme Ret: Tiltaltes Forhold bestod, som det vil erindres, deri, at han i flere Aar havde givet sig af med at behandle Syge, ved nemlig, under Fremsigelse af en Formular, hvorved det Onde befaledes at vige, at bestryge de lidende Deele med sine Fingre, efter først at have dyppet dem i Kirkegaardsjord, samt gjentage denne Fremgangsmaade 3 Torsdage efter hinanden. Uagtet han ifølge sin Forklaring ikke selv troede at være i Besiddelse af overnaturlige Kræfter eller virkelig at have hjulpet Nogen, fandt Overretten dog, at han ikke burde være straffri, da han, under Benyttelse af den paa visse Steder herskende Overtro, at den, der - saaledes som Tilfældet er med Tiltalte – er sine Forældres syvende Barn, skal være i Besiddelse af Kræfter til at helbrede Sygdomme, i alt Fald har "gereret sig som den, der formaaede at hielpe." Retten stadfæstede derfor i Henhold til Fron. 11 April 1840 § 46, efr. §§ 41 og 1 Underretsdommen, der lød paa 3 Gange 5 Dages Fængsel paa Vand og Brød. Snoghøi d. 4 October. Hs. Maj. Kongen indtraf hertil i Forgaars Aftes Kl. 8, og behagede at tage Qvarteer hos Hr. Generalkrigscommissair, Ridder v. Riegels, hvorimod den kgl. Suite indlogeredes i Gjæstgivergaarden og øvrige herværende Boliger, der alle vare smukt illuminerede, saavelsom Plantehuset og Broen, En talrig. hvor Kongeparrets Navnetræk straalede. Mængde af Omegnens Beboere havde forsamlet sig udenfor den ved Havestuen smukt oplyste Veranda, hvor Hs. Maj. i de huldrigste Udtryk besvarede et kort, men hjerteligt Foredrag af Erritzøi Sognefoged, Jver Lassen, der tolkede den tilstedeværende Landalmues Følelser, og dens Erkjendelse af at have en mild og faderlig Regent. Den følgende Morgen behagede det Hs. Majestæt, at tage de forskjellige Anlæg her ved Snoghøi i Øiesyn, som alle vandt Allerhøistsammes særdeles Bifald; især syntes de begyndte Planteskoler og Jnstitutet for practisk Havecultur at vinde Hs. Majestæts allernaadigste Tilfredshed og opmuntrende Bevaagenhed, som udtaltes til Lærerne og Eleverne, hvis Glæde over at modtage Hs. Majestæt i det nye Anlæg, skjønt var tolket i et Allerhøistsamme overrakt Digt. Efterat have stædet Alle til Audients, som dertil havde meldt sig, og efter i de mildeste Udtryk at have takket Bønderne, afreiste Hs. Majestæt om Middagen Kl. 12 til Middelfart, ledsaget af Hs. Kgl. Høihed Kronprindsen og under den forsamlede Mængdes Ønsker og snart igjen at see Hs. Majestæt her. Officeer-Corpset og den fortrinlige Brigade-Musik, tilligemed Embedsmændene og endeel andre Jndvaanere fra Fredericia ankom om Morgenen, for i Forening med Landboerne at hilse den elskede Monark ved sin Afreise fra Jylland, hvor Hs. Majestæt har givet Haab om, at komme igjen adaare. Jfølge forud indtrufne Efterretninger, var det først bestemt, at begge Majestæterne vilde overnatte her paa Snoghøi, hvilket ved Hs. Maj. Dronningens Upasselighed blev forandret derhen, at Allerhøistsamme, med Dampskibet Ægir vilde afgaae fra Boller til Kjøbenhavn; men paa Grund af det stormende Veir, indtraf Hs. Majestæt i Eftermiddag hertil, for, efterat have beæret Hr. Generalkrigscommissairens Huus med sit høie Besøg, at fortsætte Touren til Odense.